CELEX: 62009TN0121
Language: fi
Date: 2009-03-27 00:00:00
Title: Asia T-121/09: Kanne 27.3.2009 — Thamer Al Shanfari v. neuvosto ja komissio

16.5.2009   
            
            
               FI
            
            
               Euroopan unionin virallinen lehti
            
            
               C 113/43
            
         Kanne 27.3.2009 — Thamer Al Shanfari v. neuvosto ja komissio
   (Asia T-121/09)
   2009/C 113/87
   Oikeudenkäyntikieli: englanti
   
      Asianosaiset
   
   
      Kantaja: Thamer Al Shanfari (edustajat: P. Saini, QC, Barristers T. Nesbitt ja B.Kennelly, Solicitors A. Patel, N. Sheikh ja K. Mehta)
   
      Vastaaja: Euroopan unionin neuvosto ja Euroopan yhteisöjen komissio
   
      Vaatimukset
   
   
               —
            
            
               Neuvoston asetus (EY) N:o 314/2004, sellaisena kuin se on muutettuna komission asetuksella (EY) N:o 77/2009, on kumottava kantajaa koskevilta osin ja
            
         
               —
            
            
               neuvosto ja komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Neuvoston asetuksen (EY) N:o 314/2004 (1), sellaisena kuin se on muutettuna komission asetuksella (EY) N:o 77/2009 (2), nojalla kantajan kaikki Euroopan unionin jäsenvaltioissa olevat varat jäädytettiin sillä seurauksella, että hän ei ole voinut hoitaa liiketoimia EU:ssa, ja lisäksi hänet luokitellaan riidanalaisessa asetuksessa henkilöksi, jolla on sidoksia Zimbabwen tukahduttavaan hallintoon ja joka osallistuu toimintoihin, joilla loukataan vakavalla tavalla demokratiaa, ihmisoikeuksia ja oikeusvaltiota. Lisäksi kantajaan sovelletaan matkustuskieltoa neuvoston yhteisen kannan 2004/161/YUTP (3) 4 artiklan nojalla.
   Kantaja väittää, että riidanalainen asetus on kumottava seuraavilla perusteilla:
   Ensinnäkin kantaja väittää, että riidanalaisella asetuksella ei ole asianmukaista oikeusperustaa, koska EY 60 ja EY 301 artiklassa ei anneta neuvostolle toimivaltaa jäädyttää sellaisen henkilön kaikkia varoja, joka … Zimbabwen hallitus
   Toiseksi kantaja väittää, että riidanalaisella asetuksella rikotaan neuvoston ja komission EY 253 artiklasta johtuvaa perusteluvelvollisuutta, koska liitteessä III oleva lyhyt viittaus kantajaan on ilmeisen riittämätön, eikä neuvoston yhteisessä kannassa, jossa asetetaan kantajaa koskeva matkustuskielto, anneta enempää tietoja.
   Kolmanneksi kantaja väittää, että riidanalaisella asetuksella loukataan kantajan perusoikeuksia, koska sillä loukataan hänen oikeuttaan saada tehokasta oikeussuojaa ja oikeutta oikeudenmukaiseen oikeudenkäyntiin, ja lisäksi sillä loukataan suhteettomasti hänelle kuuluvaa omaisuudensuojaa.
   
      (1)  Tietyistä Zimbabwea koskevista rajoittavista toimenpiteistä 19.2.2004 annettu neuvoston asetus (EY) N:o 314/2004 (EUVL L 55, s. 1)
   
      (2)  Tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta 26.1.2009 annettu komission asetus (EY) N:o 77/2009 (EUVL L 23, s. 5)
   
      (3)  Zimbabween kohdistettavien rajoittavien toimenpiteiden muuttamisesta ja voimassaolon jatkamisesta 19.2.2004 annettu neuvoston yhteinen kanta 2004/161/YUTP (EUVL L 50, s. 66)